ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
அரசியலில் உள்ள பெண்களுக்கான அகில இந்திய திறன் வளர்த்தல் திட்டத்தை தேசிய மகளிர் ஆணையம் தொடக்கம்
பெண் அரசியல் தலைவர்களின் தலைமைத்துவ திறன்களை மேம்படுத்துவதற்காக, அனைத்து மட்டங்களிலும் உள்ள பெண் பிரதிநிதிகளுக்கான 'அவள் ஒரு மாற்றம் செய்பவள்' என்ற அனைத்திந்திய திறன் மேம்பாட்டு திட்டத்தை தேசிய மகளிர் ஆணையம் இன்று அறிமுகப்படுத்தியது.
பெண் அரசியல் தலைவர்களின் முடிவெடுக்கும் திறன், பேச்சு, எழுதுதல் போன்ற தகவல் தொடர்பு திறன்களை மேம்படுத்தும் நோக்கத்துடன் பிராந்திய வாரியான பயிற்சி நிறுவனங்களுடன் இணைந்து திறன் மேம்பாட்டுத் திட்டம் மேற்கொள்ளப்படும்.
மகாராஷ்டிர மாநிலம் தாணேவில் உள்ள ராம்பாவ் மஹால்கி பிரபோதினியுடன் இணைந்து ‘அவள் ஒரு மாற்றம் செய்பவள்’ தொடரின் கீழ் பயிற்சி நிகழ்ச்சிகளின் அதிகாரப்பூர்வ துவக்கம் இன்று நடைபெற்றது.
தேசிய மகளிர் ஆணையத்தின் தலைவர் திருமதி ரேகா ஷர்மா இந்த நிகழ்ச்சிகளை தொடங்கி வைத்தார். 'நகராட்சிகளில் உள்ள பெண்களுக்கான' மூன்று நாள் திறன் மேம்பாட்டு திட்டம் டிசம்பர் 7 முதல் 9 வரை ஏற்பாடு செய்யப்படும்.
விழாவில் பேசிய திருமதி ஷர்மா, அரசியலில் பெண்களின் பங்கேற்பை அதிகரிப்பது காலத்தின் தேவை என்றும், நாடாளுமன்றத்தை நோக்கிய அவர்களின் பயணத்தில் அவர்களுக்கு உதவ ஆணையம் உறுதி பூண்டுள்ளது என்றும் கூறினார்.
“அரசியலில் தனக்கென ஒரு அடையாளத்தை உருவாக்க விரும்பும் ஒவ்வொரு பெண்ணுக்கும் இந்த திட்டம் பயனளிக்கும் என்று நாங்கள் நம்புகிறோம். சமூகத்தில் ஒரு நேர்மறையான மாற்றத்தைக் கொண்டு வர வேண்டும் என்பதில் உறுதியாக இருக்கும் பெண்களின் வாழ்க்கையில் ‘அவள் ஒரு மாற்றம் செய்பவள்’ திட்டம் ஒரு புதிய தொடக்கத்தை உருவாக்கும் என்று நான் நம்புகிறேன்,” என்றார் திருமதி ஷர்மா.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1778787
-----
((Visitor Counter : 840
சுகாதாரம் மற்றும் குடும்ப நலத்துறை அமைச்சகம்
ஜி20 இந்திய தலைமைத்துவம்: சுகாதாரம் மற்றும் நலத்துறை குழுமத்தின் 3-வது கூட்டம்
மருத்துவ சிகிச்சைக்கு தேவையான முறைகளில் ஆராய்ச்சி மற்றும் வளர்ச்சியில் உலகளாவிய இணைப்பை வலுப்படுத்துவது குறித்த கருத்தரங்கு ஜி20 இந்திய தலைமைத்துவத்தின் சுகாதாரம் மற்றும் நலத்துறை குழுமத்தின் 3- வது கூட்டத்திற்கு இடையே நடைபெற்றது. இதில் மத்திய ரசாயனம் மற்றும் உரத்துறை இணையமைச்சர் திரு பகவந்த் கூபா தொடக்கவுரையாற்றினார். உலகளாவிய சுகாதார அமைப்புகள், மற்றும் அத்துறை சார்ந்தவர்களுடன் ஆராய்ச்சி மற்றும் வளர்ச்சி ஒத்துழைப்புக்காக இணைந்து செயல்படுவது, நிதியளித்தல், மருத்துவ கருவிகளின் விநியோகம், பணியாளர், தகவல் ஆகியவற்றை திறன்பட விநியோகிக்க முடியும் என்று அவர் கூறினார்.
குறைந்த விலையிலான, தரமான, திறன் மிக்க, பாதுகாப்பான, மருத்துவ சிகிச்சைக்கு தேவையான முறைகளை பெறுவதில் இணைந்து செயல்படுவதை உலகளாவிய ஆராய்ச்சி மற்றும் வளர்ச்சி கட்டமைப்பு நோக்கமாக கொண்டுள்ளதாக அவர் தெரிவித்தார்.
முன்னுரிமைகளை வகைப்படுத்துவதன் மூலம் வீண் முயற்சிகளை குறைக்க முடியும் என்றும், தேவையுள்ள மக்களுக்கு பொருட்களை விநியோகிக்க முடியும் என்றும் திரு பகவந்த கூபா குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1929936AD/IR/RS/GK
(Visitor Counter : 96
குடியரசுத் தலைவர் செயலகம்
அகில இந்திய ஆயுர்வேத மகாசம்மேளனத்தின் 59வது மகா ஆதிவேஷனைத் தொடங்கிவைத்து, உஜ்ஜைன்-இல் உள்ள அரசு ஆயுர்வேத மருத்துவக் கல்லூரியின் புதிய கட்டிடத்தையும் குடியரசுத் தலைவர் திறந்து வைத்தார்
மத்தியப் பிரதேசத்தின் உஜ்ஜைன்-இல் அகில இந்திய ஆயுர்வேத மகாசம்மேளனத்தின் 59வது மகா ஆதிவேஷனைத் தொடங்கி வைத்த, குடியரசுத் தலைவர் திரு. ராம்நாத் கோவிந்த் உஜ்ஜைன்-இல் உள்ள அரசு ஆயுர்வேத மருத்துவக் கல்லூரியின் புதிய கட்டிடத்தையும் திறந்து வைத்தார்.
அங்கு உரையாற்றிய குடியரசுத் தலைவர், பல மருத்துவ முறைகள் உலகம் முழுவதும் காணப்படுகின்ற போதிலும், ஆயுர்வேதம் அவற்றிலிருந்து வேறுபட்டது எனத் தெரிவித்தார். ஆயுர்வேதத்தின் பொருள் - வாழ்க்கை அறிவியல். 'பதி' என்ற சொல் உலகில் நடைமுறையில் உள்ள பல மருத்துவ முறைகளுடன் தொடர்புடையது. இது ஒரு நோய் ஏற்படும் போது சிகிச்சை முறையைக் குறிக்கிறது. ஆனால் ஆயுர்வேதத்தில், சுகாதாரத்துடன், நோய் தடுப்புக்கும் முக்கியத்துவம் கொடுக்கப்படுகிறது.
ஆயுர்வேதத்தின் பாரம்பரிய அறிவை நாம் பெற்றிருப்பது நமது பாக்கியம் என அவர் தெரிவித்தார். ஆயுர்வேத அறிவை இன்னும் ஆழமாகப் புரிந்துகொண்டு, அறிவியல் சோதனையில் தற்போதைய காலத்தின் தேவைக்கேற்ப தொழில்நுட்ப அளவுருக்களை மாற்றியமைக்க வேண்டிய நேரம் இது என அவர் கூறினார்.
இந்திய மருத்துவ முறைகளின் பாதுகாப்பு மற்றும் மேம்பாட்டிற்காக இந்திய அரசு அவ்வப்போது பல நடவடிக்கைகளை எடுத்து வருவதாக குடியரசுத் தலைவர் கூறினார். இருப்பினும், 2014 ஆம் ஆண்டில் ஆயுஷ் தனி அமைச்சகம் நிறுவப்பட்ட பிறகு, இந்த பணி இன்னும் வேகம் பெற்றது. இந்திய அரசாங்கத்துடன் தொடர்புடைய பல்வேறு ஆராய்ச்சி கவுன்சில்களால் ஆயுர்வேத துறையில் குறிப்பிடத்தக்க பணிகள் செய்யப்பட்டுள்ளன.
நமது உணவு, வாழ்க்கை முறை மற்றும் நமது அன்றாட வழக்கத்தைப்பொறுத்து நமது உடல்நிலை உள்ளது என்று குடியரசுத் தலைவர் கூறினார். நமது தினசரி வழக்கம் என்னவாக இருக்க வேண்டும், பருவகால வழக்கம் என்னவாக இருக்க வேண்டும், மருந்துக்கு முன் நமது உணவுமுறை எப்படி இருக்க வேண்டும் என்று ஆயுர்வேதத்தில் விளக்கப்பட்டுள்ளதாக அவர் கூறினார்.
ஆயுர்வேதத்தின் நிர்வாகம், ஆராய்ச்சி மற்றும் கல்வியுடன் தொடர்புடையவர்கள் இங்கு ஒரே இடத்தில் கூடியுள்ளனர், எனவே, ஆயுர்வேதம் பற்றிய கொள்கை கட்டுப்பாடுகளை அகற்றி, பொது மக்களிடையே விழிப்புணர்வை அதிகரிப்பார்கள் என்று எதிர்பார்க்கலாம் என்று குடியரசுத் தலைவர் கூறினார். ஆயுர்வேத ஆசிரியர்கள், மக்களுக்கு மலிவு விலையில் சிகிச்சை அளிக்கக்கூடிய தரமான கல்வி மூலம் தகுதியான மருத்துவர்களை உருவாக்குவார்கள்; மற்றும் நோய்களுக்கான சிகிச்சை மற்றும் தொற்றுநோய்க்கான புதிய பகுதிகளில் ஆராய்ச்சி, ஆவணப்படுத்தல் மற்றும் சரிபார்ப்பு மூலம் ஆயுர்வேதத்தின் அணுகல், செயல்திறன் மற்றும் பிரபலத்தை ஆராய்ச்சியாளர்கள் அதிகரிப்பார்கள் என அவர் தெரிவித்தார்.
பிரதமர் அலுவலகம்
தில்லி கரோல்பாக்கில் ஏற்பட்ட தீ விபத்தில் உயிரிழந்தவர்களுக்கு பிரதமர் இரங்கல்
தில்லி கரோல்பாக்கில் இன்று ஏற்பட்ட தீ விபத்தில் உயிரிழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
“தில்லி கரோல் பாக் தீ விபத்தினால் ஏற்பட்ட உயிரிழப்பு எனக்கு ஆழ்ந்த சோகத்தை ஏற்படுத்தியது. உயிரிழந்தவர்களின் குடும்பத்துக்கு எனது இரங்கலைத் தெரிவித்துக் கொள்கிறேன். காயமடைந்தவர்கள் விரைவில் குணமடையட்டும்” என்று பிரதமர் கூறியுள்ளார்.
(Visitor Counter : 82
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பொதுமக்களிடம் சாலை பாதுகாப்பு குறித்த விழிப்புணர்வை உருவாக்குவதற்காக சாலை பாதுகாப்பு தகவல்கள் வெளியீடு
பொதுமக்களிடம் சாலை பாதுகாப்பு குறித்த விழிப்புணர்வை ஏற்படுத்துவதற்காக சாலை பாதுகாப்பு பற்றிய தகவல்களை சாலை போக்குவரத்து மற்றும் நெடுஞ்சாலைகள் அமைச்சகம் வெளியிட்டுள்ளது.
கீழ்காணும் இணைப்புகளில் அவற்றை பார்க்கலாம்:
https://pib.gov.in/InfographicsDetails.aspx?Id=1304
https://pib.gov.in/InfographicsDetails.aspx?Id=1303
https://www.youtube.com/watch?v=lDQ3-7-wAOI
பிரதமர் அலுவலகம்
மத்திய பிரதேசத்தின் பெட்டூலில் ஏற்பட்ட விபத்தில் உயிரிழந்தோருக்கு பிரதமர் இரங்கல் தெரிவித்துள்ளார்
உயிரிழந்தோர் குடும்பங்களுக்கு பிரதமரின் தேசிய நிவாரண நிதியிலிருந்து கருணைத்தொகை அறிவிக்கப்பட்டுள்ளது
மத்திய பிரதேசத்தின் பெட்டூலில் ஏற்பட்ட விபத்தில் உயிரிழந்தோருக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
உயிரிழந்தோர் குடும்பங்களுக்கு பிரதமரின் தேசிய நிவாரண நிதியிலிருந்து கருணைத்தொகையையும் பிரதமர் அறிவித்துள்ளார்.
பிரதமர் அலுவலகம் வெளியிட்ட ட்விட்டர் செய்தியில் கூறியிருப்பதாவது;
“மத்திய பிரதேசத்தின் பெட்டூலில் ஏற்பட்ட விபத்து காரணமான உயிரிழப்புக்கு வருந்தினேன். உயிரிழந்தோர் குடும்பங்களுக்கு இரங்கல்கள். காயமடைந்தோர் விரைவில் குணமடைய வேண்டுகிறேன். உயிரிழந்தோர் குடும்பத்தினருக்கு தலா ரூ.2 லட்சமும், காயமடைந்தோருக்கு தலா ரூ.50 ஆயிரமும், பிரதமரின் தேசிய நிவாரண நிதியிலிருந்து கருணைத்தொகையாக வழங்கப்படும் : பிரதமர்”
நிதி அமைச்சகம்
வாழ்வதை எளிதாக்க உதவும் தொழில்நுட்பங்களை கொண்டுவர அரசு முடிவு
அரசு தனது குடிமக்கள் தங்கள் வாழ்க்கையை எளிதாக வாழ்வதற்காக பல்வேறு நடவடிக்கைகளை எடுத்து வருகிறது. அரசு நிறுவனங்கள் உட்பட அனைத்து இடங்களிலும் டிஜிட்டல் பணப் பரிமாற்றம் ஒப்புக் கொள்ளப்படுகிறது. இந்த தொழில்நுட்பம் வாழ்க்கை முறையை எளிதாக்குகிறது என்று நாடாளுமன்றத்தில் இன்று 2019-20 ஆம் ஆண்டுக்கான நிதிநிலை அறிக்கையை சமர்ப்பித்த மத்திய நிதியமைச்சர் திருமதி நிர்மலா சீதாராமன் தெரிவித்துள்ளார்.
பிரதமரின் ஸ்ரம் யோகி ஓய்வூதியத் திட்டத்தின்கீழ் 30 லட்சம் தொழிலாளர்கள் சேர்ந்துள்ளனர் என்று நிதியமைச்சர் கூறினார். இதன்மூலம் அமைப்புசாரா தொழில் துறையில் பணி புரியும் தொழிலாளர்கள் 60 வயது ஆனவர்களுக்கு மாதத்திற்கு ரூ.3,000 ஓய்வூதியம் வழங்குவதை நோக்கமாகக் கொண்டது. உஜாலா திட்டத்தின்கீழ், ஆண்டொன்றுக்கு ரூ.18,341 சேமிக்கும் வகையில், ஏறத்தாழ 35 கோடி எல் ஈ டி விளக்குகள் வழங்கப்பட்டன. நாட்டில் சூரிய எரிசக்தியை பயன்படுத்தும் அடுப்புகள் மற்றும் பேட்டரி சார்ஜர்கள் பயன்பாட்டை அதிகரிக்க எல்.ஈ.டி விளக்குகள் திட்டம் மேற்கொள்ள எடுக்கப்பட்ட நடவடிக்கை போன்று மேற்கொள்ளப்படும்.
ரயில் பயணத்தை சிறப்பான அனுபவமாக மாற்ற ரயில் நிலையங்களை நவீனமயமாக்கும் பெரும் திட்டத்தை அரசு அறிமுகம் செய்யவுள்ளது என்றும் நிதியமைச்சர் தெரிவித்தார்.
பிரதமர் அலுவலகம்
டாக்டர் பாபாசாகேப் அம்பேத்கர் பிறந்தநாளில் அவருக்கு மரியாதை செலுத்திய பிரதமர்
டாக்டர். பாபாசாகேப் அம்பேத்கரின் பிறந்தநாளையொட்டி, பிரதமர் திரு.நரேந்திரமோடி, அவருக்கு மரியாதை செலுத்தியுள்ளார்.
பிரதமர் வெளியிட்டுள்ள ட்விட்டர் பதிவில் ;
“டாக்டர். பாபாசாகேப் அம்பேத்கர் பிறந்தநாளில் அவருக்கு மரியாதை செலுத்துகிறேன். இந்தியாவின் முன்னேற்றத்திற்கு அவர் ஆற்றிய பங்களிப்பு அழிக்க முடியாதது. நம் நாட்டிற்காக அவர் கண்ட கணவுகளை நிறைவேற்ற, இந்நாளில் உறுதியேற்போம்“ என்று தெரிவித்துள்ளார்.
பாதுகாப்பு அமைச்சகம்
பாதுகாப்பு உபகரணங்களின் ஏற்றுமதி
2022-2023 ஆம் நிதியாண்டில் இந்தியாவின் பாதுகாப்பு உபகரணங்களின் ஏற்றுமதி மதிப்பு ரூ.13,399 கோடியாக அதிகரித்துள்ளது.
சிறப்பு ரசாயனம், மூலக்கூறு, கருவி, தொழில்நுட்பங்கள் உள்ளிட்ட 6 அம்சங்களை உள்ளடக்கிய வெடிமருந்து பட்டியலை ஏற்றுமதி செய்வதற்கு பாதுகாப்பு உபகரண உற்பத்திப் பிரிவு அனுமதி அளித்துள்ளது. இந்த ஏற்றுமதிக்கான அங்கீகாரம் இத்துறையால் வெளியிடப்பட்ட தர நடைமுறைகளை உள்ளடக்கியதாக இருக்கும். இந்த உபகரணங்கள் உலகம் முழுவதும் உள்ள பல்வேறு நாடுகளுக்கு ஏற்றுமதி செய்யப்படும். கடந்த 5 ஆண்டுகளில் இந்தியாவின் பாதுகாப்பு உபகரணங்களின் ஏற்றுமதி கணிசமாக அதிகரித்துள்ளது. 2017-18 ஆம் நிதியாண்டில் ரூ.4,682 கோடியாகவும், 2018-19 ஆம் நிதியாண்டில் ரூ.10,746 கோடியாகவும், 2019-20 ஆம் நிதியாண்டில் ரூ.9,116 கோடியாகவும் இருந்துள்ளது. இதே போல் 2020-21 ஆம் நிதியாண்டில் ரூ.8,435 கோடியாகவும், 2021-22 ஆம் நிதியாண்டில் ரூ.12,815 கோடியாகவும் இருந்தது.
மாநிலங்களவையில் இன்று பாதுகாப்புத் துறை இணையமைச்சர் அஜய் பட் திரு.விஜய் பால்சிங் தோமர் எழுப்பிய கேள்விக்கு எழுத்துப்பூர்வமாக அளித்த பதிலில் இவ்வாறு கூறியுள்ளார்.
(TV/ES/RR/KRS
நிலக்கரி அமைச்சகம்
விடுதலையின் அம்ருத் மஹோத்ஸவக் கொண்டாட்டங்கள்: நிலக்கரி அமைச்சகம் சார்பாக “மரம் நடும் திட்டம் - 2021”
“பசுமைக்கு மாறுவோம்” என்ற திட்டத்தின் கீழ் 2385 ஹெக்டர் பரப்பளவிலான பகுதிகளை பசுமையாக மாற்ற நிலக்கரி அமைச்சகத்தின் கீழ் இயங்கும் பொதுத்துறை நிறுவனங்கள் இலக்கு நிர்ணயித்துள்ளன.
அந்த வகையிலும், விடுதலையின் அம்ருத் மஹோத்ஸவ கொண்டாட்டங்களின் ஒரு பகுதியாகவும், “மரம் நடும் திட்டம் 2021-ஐ” மத்திய நிலக்கரி, சுரங்கங்கள் மற்றும் ரயில்வே துறைகளின் இணை அமைச்சர் திரு ராவ்சாஹேப் பாட்டில் தான்வே முன்னிலையில் மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் அமைச்சர் திரு பிரல்ஹாத் ஜோஷி, ஆகஸ்ட் 19-ஆம் தேதி தொடங்கி வைப்பார். காணொலிக் காட்சி வாயிலாக நடைபெறும் இந்த நிகழ்ச்சியின் போது நாடு முழுவதும் உள்ள நிலக்கரிச் சுரங்கங்களைச் சுற்றி சுமார் 300 தோட்டப்பகுதிகள் இணைக்கப்படும் என்று எதிர்பார்க்கப்படுகிறது.
இந்தத் திட்டம், சுரங்க இயக்கங்களில் சுற்றுச்சூழல் நிலைத்தன்மை ஏற்படவும், நிலக்கரித் துறையில் சமூக மற்றும் சுற்றுச்சூழல் உரிமங்களைப் பெறுவதற்கும் உதவிகரமாக இருக்கும். மேலும் தங்கள் பகுதிகளில் மரம் நடும் முன்முயற்சிகளை மேற்கொள்ள சமூகத்திற்கும், சாமானிய மக்களுக்கும் விழிப்புணர்வை ஏற்படுத்தும் வகையிலும் இந்த திட்டம் செயல்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746648
----
(Visitor Counter : 239
சிறப்பு சேவைகள் மற்றும் கட்டுரைகள்
மத்திய உணவு மற்றும் பொது விநியோகத் துறை செயலாளர் கோயம்புத்தூர் பீளமேடு உணவு கழக குடோனை பார்வையிட்டார்
கோவை பீளமேட்டில் உள்ள இந்திய உணவுக்கழகத்துக்கு  சொந்தமான குடோனை மத்திய உணவு மற்றும் பொது விநியோகத்துறை செயலாளர் திரு சுதன்சு பாண்டே பார்வையிட்டு ஆய்வு செய்தார். . அவருடன் FCI - தலைமை பொது மேலாளர் , திரு.சஞ்சீவ் கௌதம், FCI - தலைமை மேலாளர்  திரு. பி.என். சிங், கோவை மாவட்ட ஆட்சியர் Dr. சமீரன், , FCI, கோட்ட மேலாளர்  திரு. N. ராஜேஷ் ஆகியோர் உடனிருந்தனர். ஆய்வின் போது, திரு. பாண்டே ,பிரதம மந்திரி கரிப் கல்யாண் திட்டம், தேசிய உணவுப் பாதுகாப்புச் சட்டம் மற்றும் பிற சமூக நலத் திட்டங்களின் கீழ் விநியோகம் செய்வதற்காக டிப்போவில் வழங்கப்படும் உணவு தானியங்களின்  தரத்தை சரிபார்த்து, திருப்தி அடைந்தார். மேலும் சிறந்த முறையில் உணவு சேமிப்பு/ பாதுகாப்பு செய்ததற்காக FCI அதிகாரிகளைப் பாராட்டினார். மாவட்ட ஆட்சியரும் FCI மூலம் மாநில அரசுக்கு விநியோகிக்கப்படும் உணவு தானியங்களின் தரம் சிறந்த முறையில் இருப்பதை அங்கீகரித்தார்.
இந்திய அரசாங்கத்தின் “தேசிய சொத்து பணமாக்குதல்” திட்டத்தின் கீழ் FCI இன் சொத்துக்களை சிறந்த முறையில் பயன்படுத்த வேண்டியதன் அவசியத்தை பற்றி, வலியுறுத்திய திரு பாண்டே, பீளமேட்டில் உள்ள FCI குடோன் வளாகத்தில் SILO கட்டுவதற்கான சாத்தியக்கூறுகளை ஆராயுமாறு உத்தரவிட்டார். ஏற்கனவே ரூ.3.6 கோடி நிதி ஒதுக்கீடு செய்யப்பட்டுள்ள குடோனுக்கான அணுகு சாலையை 3 மாதங்களுக்குள் கட்டித்தர FCI அதிகாரிகள் நடவடிக்கை எடுக்க வேண்டும் என அவர் உத்தரவிட்டார்.
பின்னர், திரு.சுதன்சு பாண்டே மற்றும் அதிகாரிகள் மற்றும் டி.என்.சி.எஸ்.சி மாநில அரசு அலுவலர்கள் சிந்தாமணி கூட்டுறவு நிறுவனத்திற்குச் சென்றனர். அங்கு வழங்கப்படும் உணவு தானியங்களின் தரம் சரிபார்க்கப்பட்டது. அந்த ரேஷன் கடையின் பயனாளிகளுடன் உரையாடிய அவர், பொதுமக்களிடம் கருத்துகளைக் கேட்டறிந்தார்.
திரு.சுதன்சு பாண்டே , கோயம்புத்தூரில் உள்ள பீளமேடு FCI குடோன் ரேஷன் கடை  பார்வையிட்டார். Dr. சமீரன் IAS  மற்றும் FCI மற்றும் மாநில அரசாங்கத்தின் மூத்த அதிகாரிகள் ஆய்வின் போது உடனிருந்தனர்.
உபயோகப்படுத்தப்படாத உண்ணத்தக்க உபரி உணவினை ஏழை மக்களுக்கு கிடைக்க செய்ய, “நோ ஃபுட் வேஸ்ட்” என்ற தன்னார்வ தொண்டு நிறுவனம் எடுத்துள்ள முயற்சிகள் குறித்து உணவுத்துறை செயலாளரிடம் மாவட்ட ஆட்சியர் எடுத்துக் கூறினார். இந்த சேவையை விரிவாக்கம் செய்யும் பொருட்டு, தன்னார்வ தொண்டு நிறுவனங்களுக்கான ஒரு மொபைல் அப்ளிகேஷன் உருவாக்கப்பட்டு வருவதாகவும் தெரிவித்தார்.
“ஒரே நாடு ஒரே அட்டை” திட்டம் பற்றிய விழிப்புணர்வு பிரச்சாரத்தை மேற்கொள்ளுமாறு மாவட்ட ஆட்சியருக்கு திரு.சுதன்ஷு பாண்டே அறிவுறுத்தினார். மேலும், ICDS/MDM-ன் கீழ் உள்ள பயனாளிகளுக்கு FCI குடோன்களில் வலுவூட்டப்பட்ட உணவு தானியங்கள் கிடைப்பதை உறுதிசெய்யுமாறு அதிகாரிகளுக்கு அவர் உத்தரவிட்டார்.
(Visitor Counter : 251
திறன் மேம்பாடு மற்றும் தொழில் முனைவோர் அமைச்சகம்
மத்திய திறன் மேம்பாடு மற்றும் தொழில் முனைதல் அமைச்சகத்தின் ‘மகாத்மா காந்தி தேசிய உதவித்தொகைக்கான’ விண்ணப்பங்கள் வரவேற்பு
மத்திய திறன் மேம்பாடு மற்றும் தொழில் முனைதல் அமைச்சகம் அகமதாபாத், பெங்களூரு, ஜம்மு, கோழிக்கோடு, லக்னோ, நாக்பூர், ராஞ்சி, உதய்பூர் மற்றும் விசாகப்பட்டினத்தின் இந்திய மேலாண்மைக் கழகங்களுடன் இணைந்து ‘மகாத்மா காந்தி தேசிய உதவித்தொகை’ 2021-23-ஐ அறிமுகப்படுத்தியுள்ளது.
இரண்டு ஆண்டுகள் திட்டத்தின் கீழ் இந்திய மேலாண்மைக் கழகங்களில் வகுப்பறைப் பயிற்சிகளுடன் மாவட்ட பொருளாதாரங்களின் திட்டம் மற்றும் மேம்பாட்டை ஊக்குவிப்பதற்கான தனித்துவமான வாய்ப்பும் இளைஞர்களுக்கு வழங்கப்படும்.
இந்த உதவித்தொகைத் திட்டத்தில் விண்ணப்பிப்பதற்கு 2021 மார்ச் 27-ஆம் தேதி கடைசி நாளாகும். https://www.iimb.ac.in/mgnf/ என்ற இணையதளம் மூலமாக மட்டுமே விண்ணப்பிக்க வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1707453
தேர்தல் ஆணையம்
குடியரசு துணைத்தலைவர் பதவிக்கான தேர்தல் அறிவிக்கை வெளியீடு
குடியரசுத் தலைவர் மற்றும் குடியரசு துணைத்தலைவர் தேர்தல்கள் சட்டம் 1952, பிரிவு 4-ன் துணைப்பிரிவு 1-ன் கீழ் குடியரசு துணைத்தலைவர் பதவியிடத்தை நிரப்புவதற்காக, தேர்தல் அறிவிக்கையை, தேர்தல் நடத்தும் அதிகாரி திரு உத்பால் குமார் சிங் வெளியிட்டுள்ளார்.
வேட்புமனுவை, வேட்பாளர் அல்லது அவரை முன்மொழியும் நபர்களில் யாரேனும் ஒருவர் அல்லது வழிமொழிபவர்களில் ஒருவர், புதுதில்லியிலுள்ள நாடாளுமன்ற அலுவலகத்தின் தரைத்தளம் அறை எண் 18-ல் உள்ள தேர்தல் அலுவலர் அல்லது தவிர்க்க முடியாத காரணங்களால் அவர் இல்லாமல் போனால், உதவி தேர்தல் நடத்தும் அதிகாரிகளிடம் வழங்கலாம். 19 ஜூலை 2022 வரை அனைத்து நாட்களிலும்  காலை 11 மணி முதல் மாலை 3.30 மணி வரை தாக்கல் செய்யலாம்.
வேட்பு மனுவுடன், வேட்பாளர் வாக்காளராக பதிவு செய்யப்பட்டுள்ள நாடாளுமன்றத் தொகுதியின் வாக்காளர் பட்டியலில் இடம் பெற்றிருப்பதற்கான சான்றளிக்கப்பட்ட நகலை இணைக்க வேண்டும்.
ஒவ்வொரு வேட்பாளரும், காப்புத் தொகையாக பதினைந்தாயிரம் ரூபாய் செலுத்த வேண்டும். இந்த தொகை வேட்பு மனுவை தாக்கல் செய்யும்போது, தேர்தல் அலுவலரிடம் நேரிடையாக செலுத்தலாம் அல்லது முன்னதாக இந்திய ரிசர்வ் வங்கி அல்லது அரசு கருவூலத்தில் செலுத்தி, அதற்கான ரசீதை வேட்பு மனுவுடன் இணைக்க வேண்டும்.
வேட்பு மனுக்கள் மீதான பரிசீலனை ஜூலை 20ம் தேதி காலை 11 மணிக்கு மேற்கொள்ளப்படும். வேட்புமனுவை விலக்கிக்கொள்ள விரும்பும் வேட்பாளர்கள், நேரிலோ அல்லது தமது அங்கீகரிக்கப்பட்ட பிரதிநிதிகள் மூலமாகவோ எழுத்துப்பூர்வமாக கடிதம் கொடுத்து ஜூலை 22 ம் தேதி பிற்பகல் 3 மணிக்குள் திரும்ப பெறலாம். போட்டியிருப்பின், ஆகஸ்ட் 6ம் தேதி சனிக்கிழமை காலை 10 மணி முதல் மாலை 5 மணி வரை தேர்தல் நடைபெறும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1839325
சுகாதாரம் மற்றும் குடும்ப நலத்துறை அமைச்சகம்
88.5 லட்சத்திற்கும் அதிகமானோருக்கு நாடு முழுவதும் கொவிட் தடுப்பு மருந்து வழங்கப்பட்டுள்ளது, தமிழகத்தில் மட்டும் 2,79,736 டோஸ்கள்
நாட்டில் கொவிட்-19 தடுப்பு மருந்து பெற்றுள்ளவர்களின் எண்ணிக்கை 88.5 லட்சத்தை தாண்டி உள்ளது.
நாடு தழுவிய மிகப்பெரிய கொவிட்-19 தடுப்பு மருந்து வழங்கல் திட்டத்தின் 32-வது நாளான இன்று வரை 1,90,665 அமர்வுகளில் 88,57,341 சுகாதார மற்றும் முன்கள பணியாளர்களுக்கு தடுப்பூசி போடப்பட்டுள்ளது.
இதில் முதல் கட்டத்தில் தடுப்புமருந்து எடுத்துக்கொண்ட 61,29,745 சுகாதார பணியாளர்கள், இரண்டாவது கட்டத்தில் தடுப்பூசி போட்டுக்கொண்ட 2,16,339 சுகாதார பணியாளர்கள் மற்றும் முதல் முறை தடுப்பு மருந்து பெற்றுக்கொண்ட 25,11,257 முன்கள பணியாளர்கள் அடங்குவர்.
முதல் கட்டத்தில் தடுப்பு மருந்து பெற்று 28 நாட்கள் நிறைவு செய்தவர்களுக்கு இந்த கட்டத்தில் தடுப்பூசி போடப்படுகிறது.
தமிழ்நாட்டை பொருத்தவரை, முதல் கட்டத்தில் 2,72,684 பேர்களுக்கும், இரண்டாவது கட்டத்தில் 7,052 நபர்களுக்கும் என ஆக மொத்தம் 2,79,736 மருந்துகள்  வழங்கப்பட்டுள்ளன.
உலகின் மிகப்பெரிய தடுப்புமருந்து வழங்கல் நடவடிக்கைகளில் ஒன்றான இந்தியாவின் கொவிட் தடுப்பூசி விநியோக செயல்முறை, 2021 ஜனவரி 16 அன்று பிரதமரால் தொடங்கி வைக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698525
-------
(Visitor Counter : 245
பிரதமர் அலுவலகம்
நவராத்திரியின் முதல் நாளன்று மக்களுக்கு பிரதமர் வாழ்த்து
நவராத்திரி தொடங்கி உள்ளதையொட்டி நாட்டு மக்களுக்கு பிரதமர் திரு நரேந்திர மோடி இன்று தமது வாழ்த்துக்களை தெரிவித்தார்.
"நவராத்திரியின் முதல் நாள் அன்று ஷைல்புத்திரி அன்னையை வணங்குகிறேன். அவரது ஆசீர்வாதத்தோடு நமது பூமி பாதுகாப்பாகவும், ஆரோக்கியமாகவும் வளங்களுடனும் இருக்கட்டும். ஏழைகள் மற்றும் நலிவடைந்தவர்களின் வாழ்வில் நேர்மறை மாற்றத்தை கொண்டு வர அவரது ஆசிர்வாதம் நமக்கு வலிமையை தரட்டும்," என்று பிரதமர் கூறினார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 145.16 கோடியைக் கடந்தது
நாட்டில் கடந்த 24 மணி நேரத்தில் 58,11,487 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 145.16 கோடியைக்  கடந்தது. 1,54,27,550 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 8,949 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,42,75,312 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.32 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 187 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 22,775 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,04,781 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.30 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,10,855 கொவிட் பரிசோதனைகள் செய்யப்பட்டன. இதுவரை சுமார் 67.89 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 1.20 சதவீதமாக உள்ளது. தினசரித் தொற்று விகிதம் 2.05 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786733
(Visitor Counter : 121
பிரதமர் அலுவலகம்
ஆடவருக்கான ஃப்ரீஸ்டைல் 97 கிலோ மல்யுத்தப் போட்டியில் வெண்கலப் பதக்கம் வென்ற மல்யுத்த வீரர் தீபக் நெஹ்ராவிற்கு பிரதமர் வாழ்த்து
பெர்மிங்ஹாமில் நடைபெறும் காமன்வெல்த் போட்டிகள் 2022-இல் ஆடவருக்கான ஃப்ரீஸ்டைல் 97 கிலோ மல்யுத்தப் போட்டியில் வெண்கலப் பதக்கம் வென்ற மல்யுத்த வீரர் தீபக் நெஹ்ராவிற்கு பிரதமர் திரு நரேந்திர மோடி வாழ்த்துகளைத் தெரிவித்துள்ளார்.
அவர் வெளியிட்டுள்ள ட்விட்டர் பதிவில் கூறியிருப்பதாவது:
“மற்றொரு மல்யுத்த வீரர், இந்தியாவிற்கு கூடுதல் புகழ்! காமன்வெல்த் போட்டிகளில் ஆடவருக்கான ஃப்ரீஸ்டைல் 97 கிலோ மல்யுத்தப் போட்டியில் தீபக் நெஹ்ரா வெண்கலப் பதக்கம் வென்றிருப்பது மகிழ்ச்சி அளிக்கிறது. அசாதாரணமான துணிச்சலையும், உறுதித் தன்மையையும் தீபக் வெளிப்படுத்தியுள்ளார். அவரது எதிர்கால முயற்சிகளுக்கு என் வாழ்த்துகள். #Cheer4India”
சுகாதாரம் மற்றும் குடும்ப நலத்துறை அமைச்சகம்
அன்றாட கொரோனா புதிய பாதிப்புகள்: தமிழகம் உள்ளிட்ட 6 மாநிலங்களில் 81% பதிவு
மகாராஷ்டிரா, பஞ்சாப், கர்நாடகா, குஜராத், சத்தீஸ்கர், தமிழ்நாடு ஆகிய ஆறு மாநிலங்களில் அன்றாட கொவிட் புதிய பாதிப்புகள் அதிகரித்து வருகின்றன. கடந்த 24 மணி நேரத்தில் ஏற்பட்ட புதிய பாதிப்புகளில்  இந்த மாநிலங்களில் மட்டும் 80.90% பதிவாகியுள்ளது.
கடந்த 24 மணி நேரத்தில் அதிகபட்சமாக மகாராஷ்டிராவில் 24,645 பேரும், பஞ்சாபில் 2,299 பேரும், குஜராத்தில் 1,640 பேரும் புதிதாக தொற்றுக்கு ஆளாகியுள்ளனர்.
இந்தியாவில் தற்போது 3,45,377 பேர் கொரோனா தொற்றுக்கு சிகிச்சை பெற்று வருகின்றனர்.
இன்று காலை 7 மணி வரை, நாடு முழுவதும் 7,84,612 முகாம்களில் 4,84,94,594 பயனாளிகளுக்கு கொவிட் தடுப்பூசி செலுத்தப்பட்டுள்ளது. தடுப்பூசியின் முதல் டோஸ் இன்று வரை நான்கு கோடிக்கும் அதிகமானோருக்கு  செலுத்தப்பட்டுள்ளது. 78,59,579 சுகாதாரப் பணியாளர்களுக்கும் , 49,59,964 சுகாதாரப் பணியாளர்களுக்கும் , 82,42,127 முன்கள ஊழியர்களுக்கும் , 29,03,030 முன்கள ஊழியர்களுக்கும் , இதர உடல் உபாதைகள் உள்ள 45 வயதுக்கு மேற்பட்டோரில் 42,98,310 பேருக்கும் , 60 வயதைக் கடந்த 2,02,31,137 பயனாளிகளுக்கும் தடுப்பூசிகள் செலுத்தப்பட்டுள்ளன.
நாட்டில் குணமடைந்தவர்களின் எண்ணிக்கை 1,11,81,253 ஆக  இன்று பதிவாகியுள்ளது. கடந்த 24 மணிநேரத்தில் 29,785 பேர் புதிதாக குணமடைந்துள்ளனர்.
கடந்த 24 மணி நேரத்தில் 199 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1706832
அறிவியல் மற்றும் தொழில்நுட்பத்துறை
இந்திய வானியற்பியல் நிறுவனத்தின் நிறுவனர் டாக்டர். வைனு பாப்புவின் ஆர்வத்தை நிலைநிறுத்திப் பராமரிக்க இளைஞர்களின் கருத்துக்களை அனுபவத்துடன் கலந்து இணைக்கலாம்: இந்த நிறுவனத்தின் நிறுவனர் தின நிகழ்ச்சியில் பேசிய பிரமுகர்கள் கருத்து
இந்திய வானியற்பியல் நிறுவனத்தின் நிறுவனர் டாக்டர்.வைனு பாப்புவின் ஆர்வத்தையும் ஆற்றலையும் நிலைநிறுத்திப் பராமரிக்க, இளைஞர்களின் கருத்துக்களை 50 ஆண்டு காலமாகக் கிடைத்த அனுபவத்தை அறிவுடன் கலந்து இணைக்க வேண்டியது அவசியம் என்று இந்த நிறுவனத்தின் 50 வது ஆண்டு நிறுவனர் தின கொண்டாட்ட நிகழ்ச்சியில் பங்கேற்ற பிரமுகர்கள் வலியுடறுத்தினார்கள் .
"டாக்டர். வைனு பாப்புவின் பெரும் தொலைநோக்குடன் தொடங்கப்பட்ட இந்த அறிவியல் நிறுவனத்தின் வரலாற்றில் இந்த 50 வது ஆண்டு மிகுந்த முக்கியத்துவம் வாய்ந்தது. அறிவியல் மற்றும் ஆத்மநிர்பர் பாரதம் ஆகியவற்றின் தற்போதைய மறுசீரமைப்புக் கால கட்டத்தில், இவரைப் போன்ற மேலும் பல தலைவர்கள் தேவைப்படுகிறார்கள். தொடக்கக் காலத்தில் இந்த நிறுவனத்துக்கு இருந்த ஆற்றலும், ஆர்வமும் தற்போது கடந்த 50 ஆண்டுகளில் கிடைத்துள்ள அறிவு மற்றும் அனுபவத்தினால் வளபடுத்தப்பட்டுள்ளது. இதனை முன்னெடுத்துச் செல்ல சிறந்த இளைஞர்களுடனும் புதிய கருத்துகளுடனும் இந்த ஆற்றலை இணைக்க வேண்டும்" என்று இந்திய வானியற்பியல் நிறுவனத்தின் 50 வது ஆண்டு நிறைவு
விழாக் கொண்டாட்டத்தில் பேசிய அறிவியல் மற்றும் தொழில்நுட்பத் துறைச் செயலாளர் பேராசிரியர் அசுதோஷ் ஷர்மா கூறினார். "தரமான மனிதவளம், உள்கட்டமைப்பு வசதிகள், ஆகியவற்றை உருவாக்குவதிலும் கூர்நோக்கு வானியல் மற்றும் ஆழ்ந்த அறிவியல ஆகியவற்றை அளிப்பதிலும் இந்த நிறுவனம் மிகச் சிறப்பாகச் செயல் பட்டுள்ளது" என்று அவர் கூறினார்.
இந்திய அரசின் அறிவியல் தொழில்நுட்பத் துறையின் சுயாட்சி நிறுவனமான இந்திய வானியற்பியல் நிறுவனம் 2020 ஆகஸ்ட் மாதம் 10ஆம் தேதி நிறுவனர் தினத்தை ஆன்லைன் மூலம் கொண்டாடியது. மத்திய அரசின் அறிவியல் ஆலோசகர் பேராசிரியர் கே. விஜயராகவன், நிறுவனர் தின உரையை நிகழ்த்தினார். நவீன இந்திய வானியற்பியல் நிறுவனம் அமைவதற்குப் பெரும் பங்காற்றிய டாக்டர். மணாலி கல்லாட் வைனு பாப்புவின் பிறந்த நாள் அதன் நிறுவனர் தினமாகக் கொண்டாடப்படுகிறது. இந்த ஆண்டின் நிறுவனர் தினக் கொண்டாட்டங்களுடன் இந்திய வானியற்பியல் நிறுவனம் தனது 50 வது ஆண்டில் அடியெடுத்து வைக்கிறது.